**Πρότυπο καταστατικό για τη σύσταση Ομόρρυθμης Εταιρείας**

*Το πρότυπο καταστατικό της Ομόρρυθμης Εταιρείας περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στα άρθρα 249 επ. του ν. 4072/2012 (Α’ 86) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΟΜΟΡΡΥΘΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «……………….»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό Ομόρρυθμη Εταιρεία με την επωνυμία «…………Ομόρρυθμη Εταιρεία» (ή «………Ο.Ε.») και το διακριτικό τίτλο «………».

Για τις διεθνείς συναλλαγές η ανωτέρω επωνυμία αποδίδεται «……… General Partnership» (ή «…….. G.P.») και ο ανωτέρω διακριτικός τίτλος αποδίδεται «……..».

**Άρθρο 2**

**Έδρα**

Έδρα της εταιρείας ορίζεται ο δήμος …………………………του νομού …………

**Άρθρο 3**

**Σκοπός**

Σκοπός της εταιρείας είναι ..…………………………………………………………

**Άρθρο 4**

**Διάρκεια**

Η διάρκεια της εταιρείας ορίζεται σε ….. (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Εταίροι** *(τουλάχιστον δύο)*

**Συμμετοχή στα κέρδη και στις ζημίες της εταιρείας**

Οι εταίροι μετέχουν στα κέρδη και στις ζημιές της εταιρείας με τα παρακάτω ποσοστά έκαστος:

(*για ιδρυτή φυσικό πρόσωπο*)

1. Ο/Η ………............, όνομα πατρός: ………και Α.Φ.Μ.……………………… με ποσοστό .....… %. κ.ο.κ.

(*για ιδρυτή νομικό πρόσωπο ιδιωτικού δικαίου*)

2*.* Η εταιρεία με την επωνυμία«...............», αρ. Γ.Ε.ΜΗ. .………. , Α.Φ.Μ. …… και έδρα: δήμος ………., οδός ………, αρ. ……., με ποσοστό .....…%. κ.ο.κ.

**Άρθρο 6**

**Διαχείριση και εκπροσώπηση**

Εξουσία διαχείρισης και εκπροσώπησης έχουν οι κάτωθι εταίροι –διαχειριστές οι οποίοι δεσμεύουν την εταιρεία ως εξής:

1. Ο/Η ……………………………, όνομα πατρός: ………… και Α.Φ.Μ. ………. εκπροσωπεί και δεσμεύει την εταιρεία ……. (*από κοινού ή/και μεμονωμένα)* κ.ο.κ.

2.Η εταιρείαμε την επωνυμία«…………………», αρ. Γ.Ε.ΜΗ.…………., Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως ο/η.........................., όνομα πατρός: …….. και Α.Φ. Μ ……….. εκπροσωπεί και δεσμεύει την εταιρεία ……. (*από κοινού ή/και μεμονωμένα)* κ.ο.κ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 7**

**…………..**

**Άρθρο 8**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δε ρυθμίζονται με το παρόν καταστατικό εφαρμόζονται τα άρθρα 249-269 του ν. 4072/2012, σε συνδυασμό με τις διατάξεις 741 επ. του Αστικού Κώδικα.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ………… όνομα πατρός ……… και Α.Φ.Μ …………………… κ.ο.κ.

2. Η εταιρεία με την επωνυμία «………………», αρ. Γ.Ε.ΜΗ. .………., Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως για την υπογραφή του παρόντος ο/η …………………… όνομα πατρός …… και Α.Φ.Μ ………………… κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

3. Ο/Η ……………………, όνομα πατρός …… και Α.Φ.Μ …………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η ………………….., όνομα πατρός: ……………. και Α.Φ.Μ. ………….

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΠΑΡΑΡΤΗΜΑ**

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΟΜΟΡΡΥΘΜΗ ΕΤΑΙΡΕΙΑ (Ο.Ε.)**

1. Η Ο.Ε. είναι εμπορική, προσωπική εταιρεία και διέπεται από τις διατάξεις των άρθρων 249-269 του ν. 4072/2012.

2. Συστήνεται στις Υπηρεσίας Μιας Στάσης των άρθρων 8 και του 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Για τη σύσταση Ο.Ε. απαιτούνται τουλάχιστον δυο φυσικά ή νομικά πρόσωπα, τα οποία αποκτούν την ιδιότητα του ομόρρυθμου εταίρου και ευθύνονται για τα χρέη της εταιρείας απεριόριστα και εις ολόκληρον.

5. Η σύσταση μιας Ο.Ε. είναι άκυρη όταν δεν τηρούνται οι απαιτήσεις σύστασης που ορίζονται από  τη νομοθεσία και όταν ο σκοπός της εταιρείας αντίκειται στη δημόσια τάξη ή αντιβαίνει στα χρηστά ήθη.

**Οδηγίες συμπλήρωσης πρότυπου καταστατικού**

*Στην περίπτωση σύστασης της εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της Υπηρεσίας ΓΕΜΗ του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της Ο.Ε. σχηματίζεται είτε από το όνομα ενός ή περισσοτέρων εταίρων είτε προσδιορίζεται από το αντικείμενο της επιχείρησης είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Ομόρρυθμη Εταιρεία» ή το ακρωνύμιο «Ο.Ε.».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο νομικός τύπος αποδίδεται υποχρεωτικά με τις λέξεις «General Partnership ή G.P.».

5. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στο σκοπό περιλαμβάνονται το/τα αντικείμενα δραστηριότητας της Ο.Ε.

2. Ειδικά στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

3. Στην Ο.Ε. απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της εταιρείας μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

Συμπληρώνονται τα στοιχεία των εταίρων και το ποσοστό συμμετοχής τους στα κέρδη και τις ζημιές της εταιρείας.

 Οι εισφορές των εταίρων μπορούν να συνίστανται σε εργασία τους, σε χρήματα ή σε άλλα αντικείμενα, καθώς και σε κάθε άλλη παροχή. Εφόσον γίνει χρήση του ελάχιστα υποχρεωτικού περιεχομένου του πρότυπου καταστατικού, για την εισφορά σε είδος σε Ο.Ε. δεν απαιτείται η εκτίμηση του άρθρου 17 του ν. 4548/2018, καθώς αρκεί η δήλωση του ποσοστού συμμετοχής των εταίρων στα κέρδη και στις ζημιές της εταιρείας. Αν στο πρόσθετο περιεχόμενο οι εταίροι επιθυμούν να συμπληρώσουν τις εισφορές τους, τότε πρέπει να προηγηθεί η εκτίμηση του άρθρου 17 του ν. 4548/2018, η οποία δημοσιεύεται στο Γ.Ε.ΜΗ. αμέσως μετά την ολοκλήρωση της σύστασης της εταιρείας.

**Άρθρο 6**

Στην Ο.Ε. διαχειριστές και εκπρόσωποι ορίζονται είτε όλοι οι εταίροι, καθώς η διαχείριση συνιστά ταυτόχρονα δικαίωμα και υποχρέωση όλων των εταίρων, είτε ορισμένοι από τους εταίρους. Τα μέλη-νομικά πρόσωπα οφείλουν να ορίσουν φυσικά πρόσωπα ως αντιπροσώπους. Σε κάθε περίπτωση απαγορεύεται η ανάθεση της διαχείρισης ομόρρυθμης εταιρείας σε τρίτους.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων πρόσθετου περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 6 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 6).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 4072/2012, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της εταιρείας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία ΓΕΜΗ προκύψει παράβαση αυτών, επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της εταιρείας και/ή οι έχοντες ειδική συμβολαιογραφική πληρεξουσιότητα οφείλουν να υπογράψουν την καταστατική σύμβαση.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, μέσα από την είσοδο στο σύστημα της e-ΥΜΣ με τους κωδικούς του TAXISNET.